Nová tržnica (Bratislava)

Nová tržnica alebo Tržnica je budova tržnice v Bratislave na Trnavskom mýte. Idea Ideou boli zastrčené ulice, pasáže a galérie, ktoré sa premietli do projektu. Bol tu navrhnutý progresívny konštrukčný systém, ktorý dodal stavbe osobitosť. Hlavnou myšlienkou bolo vytvoriť objekt v podobe preskleného kontajnera s odkrytými potrubiami vzduchotechniky v duchu ideí high-tech. Celosklený obvodový plášť odráža rušný život tržnice. Konštrukcia Konštrukcia tržnice je tvorená mohutným železobetónovým skeletom, v ktorej sú vložené dva bloky s predajnými a obslužnými priestormi na prízemí aj na poschodí. Na oboch koncoch budovy sú prístupné schodiská. V suteréne bola veľká predajňa potravín a hlavné priestory sú určené pre individuálne stánky na predaj zeleniny, ovocia aj iného sortimentu. Architektonický kontext a historický význam Architekt Ivan Matušík navrhol Novú tržnicu na Trnavskom mýte v rokoch 1975 až 1977 ako reakciu na stratu funkcie pôvodnej Starej tržnice v centre Bratislavy, ktorú po druhej svetovej vojne začala využívať televízia. Potreba vytvoriť nový priestor pre obchodovanie a trhový ruch viedla k rozhodnutiu postaviť modernú tržnicu na okraji širšieho centra mesta. Matušík vytvoril výrazný objekt v duchu strojovej estetiky – budovu pripomínajúcu presklený kontajner s priznanými technickými prvkami, ako sú odkryté potrubia vzduchotechniky. Fasádu tvorí zasklený plášť, ktorý dodáva stavbe technologický a industriálny výraz. Konštrukcia budovy je založená na mohutnom železobetónovom skelete systému Integro, ktorý architekt vyvinul spolu so statikom Pavlom Čížkom. Tento systém bol pôvodne určený pre výstavbu obchodných domov typu Prior. Do konštrukcie sú osadené dva hlavné bloky – na prízemí aj poschodí – ktoré obsahujú predajné a obslužné priestory. Na oboch koncoch objektu sú umiestnené schodiská, ktoré zabezpečujú vertikálne prepojenie. V minulosti sa v suteréne nachádzala veľká predajňa potravín, kým hlavná hala bola určená na trhový predaj čerstvých potravín – od zeleniny a ovocia až po drobný tovar. Budova bola postavená medzi rokmi 1978 – 1983 a svojim rozsahom – 88 580 m³ obstavaného priestoru a 13 660 m² úžitkovej plochy – výrazne vyčnieva spomedzi iných tržníc, ktoré vznikli na Slovensku v 20. storočí. Dôsledné vizualizovanie konštrukčného systému a technologického vybavenia robí z tohto objektu jeden z najkomplexnejších príkladov high-tech architektúry na Slovensku. Matušík navrhol interiér s konceptom mestských ulíc – hlavná os je presvetlená kruhovými stropnými svetlíkmi, bočné priestory sú presvetlené cez sklený obal budovy. Architekt do detailu spracoval aj vybavenie – originálny mobiliár ako predajné stánky, keramické kvetináče a orientačný systém. Jeho architektonický rukopis zostáva čitateľný aj napriek neskorším zásahom. Dňa 18. novembra 2022 nadobudlo právoplatnosť rozhodnutie o vyhlásení objektu Novej tržnice za národnú kultúrnu pamiatku. Zapísaná bola pod číslom 12308/1 v Ústrednom zozname pamiatkového fondu. Objekt a jeho okolie majú potenciál tvoriť nový mestotvorný priestor v rámci širšieho centra Bratislavy. Projekt architekt: Ivan Matušík spolupracovníci: Pavol Čížek, Alena Morávková klient: Národný výbor mesta Bratislavy dodávateľ: Hydrostav Bratislava Referencie Iné projekty Commons ponúka multimediálne súbory na tému Nová tržnica (Bratislava) Literatúra Ivan Matušík: Život s architektúrou Matúš Dulla, Henrieta Moravčíková: Architektúra v 20. storočí Matúš Dulla: Architektúra od Jurkoviča po dnešok Zdroje https://www.ekovps.sk/strediska/trznica https://www.register-architektury.sk/objekt/303-trznica https://www.archiweb.cz/b/nova-trznice-v-bratislave-nova-trznica